CELEX: 62020CN0350
Language: bg
Date: 2020-07-30 00:00:00
Title: Дело C-350/20: Преюдициално запитване от Corte costituzionale (Италия), постъпило на 30 юли 2020 г. — O.D., R.I.H.V., B.O., F.G., M.K.F.B., E.S., N.P., S.E.A./Istituto nazionale della previdenza sociale (INPS)

5.10.2020   
            
            
               BG
            
            
               Официален вестник на Европейския съюз
            
            
               C 329/7
            
         
      Преюдициално запитване от Corte costituzionale (Италия), постъпило на 30 юли 2020 г. — O.D., R.I.H.V., B.O., F.G., M.K.F.B., E.S., N.P., S.E.A./Istituto nazionale della previdenza sociale (INPS)
      (Дело C-350/20)
      (2020/C 329/10)
      Език на производството: италиански
      
         Запитваща юрисдикция
      
      Corte costituzionale
      
         Страни в главното производство
      
      
         Жалбоподатели: O.D., R.I.H.V., B.O., F.G., M.K.F.B., E.S., N.P., S.E.A.
      
         Ответник: Istituto nazionale della previdenza sociale (INPS)
      
         Преюдициални въпроси
      
      Трябва ли член 34 от Хартата на основните права на Европейския съюз (ХОПЕС), прогласена на 7 декември 2000 г. в Ница и приета в Страсбург на 12 декември 2007 г., да се тълкува в смисъл, че в обхвата му попадат помощта за раждане и помощта за майчинство, на основание член 3, параграф 1, букви б) и й) от Регламент (ЕО) № 883/2004 (1) на Европейския парламент и на Съвета от 29 април 2004 година за координация на системите за социална сигурност, посочен в член 12, параграф 1, буква д) от Директива 2011/98/ЕС (2) на Европейския парламент и на Съвета от 13 декември 2011 година относно единна процедура за кандидатстване на граждани на трети държави за единно разрешение, и трябва ли поради това правото на Съюза да се тълкува в смисъл, че не допуска национална правна норма, която не предоставя на чужденците, притежаващи единното разрешение, предвидено в същата директива, посочените по-горе обезщетения, вече предоставени на чужденци, които притежават разрешение за пребиваване в ЕС като дългосрочно пребиваващи?
      
         (1)  ОВ L 166, 2004 г., стр. 1; Специално издание на български език, 2007 г., глава 5, том 7, стр. 82.
      
         (2)  Директива 2011/98/ЕС на Европейския парламент и на Съвета от 13 декември 2011 година относно единна процедура за кандидатстване на граждани на трети държави за единно разрешение за пребиваване и работа на територията на държава членка и относно общ набор от права за работници от трети държави, законно пребиваващи в държава членка (ОВ L 343, 2011 г., стр 1.)